**ΓΛΩΣΣΙΚΗ ΔΙΔΑΣΚΑΛΙΑ Ε’ ΕΝΟΤΗΤΑ**

**ΚΕΙΜΕΝΟ**

[ Όταν έπαιζα τη «Μήδεια»……]

Λοιπόν , λέγαμε πως η Ασπασία Παπαθανασίου ήταν η πρωταγωνίστρια. Εκτός από την Ηλέκτρα έπαιζε και τη Μήδεια. Αν θυμάμαι καλά , είχε κάποιο έλκος στο στομάχι και δεν άντεχε κάθε βράδυ να πρωταγωνιστεί. Έπρεπε να ξεκουράζεται. Γι’ αυτό ο Ροντήρης αποφάσισε να παίζω κι εγώ τη Μήδεια. Με τρόμαξε η απόφασή του. Ταξιδεύαμε , κάναμε πρόβες τα πρωινά στα άδεια θέατρα ,μελετούσα το ρόλο μου στο πούλμαν, στο τρένο, στο ξενοδοχείο, ο Γιάννης Βόγλης με βοηθούσε , μου κρατούσε το κείμενο όταν ξάπλωνα στο κρεβάτι μουρμούριζα τη Μήδεια, την έβλεπα στον ύπνο μου, πότε δοξαστική ,πότε εφιαλτική , ξυπνούσα, πλενόμουν, ντυνόμουν και πάσχιζα να’μαι Μήδεια καθημερινής ζωής, για να προσγειωθώ……

Ζωρζ Σαρή

**ΑΣΚΗΣΕΙΣ**

1.έπαιζε, θυμάμαι,λέγαμε,ντυνόμουν,αποφάσισε:

Να γράψετε τη χρονική βαθμίδα και το ποιον ενέργειας των ρημάτων.

2.Να βρείτε τα συνδετικά ρήματα στο κείμενο και να βρείτε τα υποκείμενα και τα κατηγορούμενα που συνδέουν.

3. ξεκουράζομαι, αποφάσισε, προλαβαίνουμε, επιστρέφει, εκπαιδεύεται: να μεταφέρετε τα ρήματα στο α’ ενικό πρόσωπο του Ενεστώτα και να χωρίσετε το καθένα στα μέρη από τα οποία αποτελείται( πρόθημα-θέμα-επίθημα-κατάληξη)